stanford-oval/wikipedia huggingface dataset:
גבעת וושינגטון
היסטוריה

כפר הנוער הוקם בשנת 1946 על ידי הקהילה היהודית בוושינגטון ורב הקהילה הרב צמח גרין. בתחילה שימש המקום כבית חינוך לילדים פליטי השואה. עם הזמן התפתח המקום, ונוסדה בו מכללה לחינוך. עם פטירתו של הרב גרין וחנוכתו של בית כנסת במרכז הקמפוס, שאותו תכננו האדריכלים ארתור ובלהה שרגנהיים ב-1966, נקרא בית הכנסת על שמו.
בין השנים 2001-2010 עמד בראש המדרשה ד"ר אביעזר וייס, אשר הפך אותה למכללה אקדמית. כיום פועלים במקום, בנוסף למכללה האקדמית, מספר מוסדות: בית ספר תיכון לבנות, מדרשה לנשים, אולפנות, מדרשה לבנות מארצות הברית, אולפנה לעולות מרוסיה, תוכנית לעולות מאתיופיה, אולפנה לבנות מצרפת, מכללת אקים - שווים בספורט, אולפנת "הללי" לאומנויות, בית הספר הגבוה לאמנות "פרדס" ובית הספר למוזיקה "מזמור".
שם המקום נבחר לזכר רבן גמליאל דיבנה, מחכמי יבנה הסמוכה. שמו האחר, גבעת וושינגטון, על שם ג'ורג' וושינגטון.
מנהל קריית החינוך הוא שילה כ"ץ
בראשית שנות האלפיים, רוב התלמידים בכפר הנוער היו עולים חדשים מצרפת ומקולומביה.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  עמנואל הראובני, לקסיקון ארץ ישראל, משרד החינוך ומטח, 2010
| --- | --- |
בקרת זהויות :  NLI: 987007568884105171  VIAF: 234146462585827770444   WorldCat (עם VIAF): 234146462585827770444 
ערך זה הוא קצרמרבנושא חינוך. אתם מוזמנים לתרום לוויקיפדיה ו.
גשר ארבעת הראשים

| --- | --- |

 מידע כללי
 סוג:  גשר קשת תחתית, גשר רומי, גשר אבן, מבנה רומי עתיק 
 על שם:  Lucius Fabricius 
 מיקום:  רומא
 מדינה:  איטליה איטליה
 הקמה ובנייה
 תקופת הבנייה:  ? – 62 לפני הספירה
 תאריך פתיחה רשמי:  62 לפנה״ס 
 חומרי בנייה:  אבן 
 מידות
 אורך:  61.8 מ' 
 רוחב:  6 מ' 
 מידע טכני
 מפתחים:  2 
 קואורדינטות:  41°53′28″N 12°28′41″E﻿ / ﻿41.89098°N 12.47819°E﻿ / 41.89098; 12.47819
  (למפת רומא מוגדלת) גשר ארבעת הראשים(למפת רומא רגילה) גשר ארבעת הראשים
 
הכתובת על הגשר
גשר ארבעת הראשים (באיטלקית: Ponte Quattro Capi - "פונטה קווטרו קאפי") המכונה גם גשר פבריקיוס (בלטינית: Pons Fabricius, ובאטלקית Ponte Fabricio - "פונטרה פבריצ'יו" - גשר פבריצ'יו) הוא הגשר העתיק ביותר ברומא הנמצא עדיין בשימוש.
היסטוריה

הגשר נבנה בשנת 62 לפנה"ס ומקשר בין שדה מרס מצפון (הגדה הימנית של נהר הטיבר) לבין אי הטיבר שבמרכז הנהר. גשר קסטיוס מקשר את האי לגדתו השנייה של נהר הטיבר (הגדה השמאלית - טרסטוורה).
מקור שמו של הגשר - "ארבעת הראשים" מתייחס לפסלי האל יאנוס לו שני הראשים, אשר מצוי משני צידי הגשר. הפסלים הובאו אל הגשר במאה ה-14 מכנסיית גרגוריוס הקדוש במונטה סבלו.
על פי דיו קסיוס הגשר נבנה שנה לאחר שקיקרו נבחר לקונסול והחליף גשר עץ קדום יותר שעמד במקום. הגשר הוזמן ביוזמת לוקיוס פבריקיוס ונקרא על שמו. הגשר שוקם בשנת 21 לפנה"ס ביוזמתם של הקונסולים מרקוס לוליוס וקווינטוס אמיליוס לפידוס.
אורך הגשר 62 מטרים, רוחבו 5.5 מטרים והוא מורכב משתי קשתות, כאשר במרכז הנהר עמוד מרכזי תומך בשתי הקשתות.
הגשר בנוי אבן טופה געשית, ומצופה אבן טרוורטין וכתובת הקדשה מנציחה את בונה הגשר:
L . FABRICIVS . C . F . CVR . VIAR 
 FACIVNDVM . COERAVIT 
 IDEMQVE 
 PROBAVIT
בימי הביניים נקרא הגשר בשם "גשר היהודים" (בלטינית: pons Iudaeorum) בשל סמיכותו לגטו רומא.
הגשר שופץ על ידי האפיפיור אינוקנטיוס ה-11 בשנת 1679.
דג ריאות אוסטרלי

| דג ריאות אוסטרלי |
| --- | --- |

מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: חולייתנים לסתניים
מחלקה:: בעלי סנפירים בשרניים
תת־מחלקה:: דגי ריאות
סדרה:: דגי ריאות אוסטרליים
תת־סדרה:: Ceratodontoidei
משפחה:: בעלי ריאה אחת
סוג:: Neoceratodus 
מין:: דג ריאות אוסטרלי
שם מדעי
 Neoceratodus forsteri ‏קרפט, 1870

דג הריאות האוסטרלי (שם מדעי: Neoceratodus forsteri) הוא מין דג הריאות היחיד ששרד עד היום מהמשפחה בעלי ריאה אחת. שאר דגי הריאות ששרדו שייכים לסדרה אחרת - בעלי שתי ריאות והם חיים באפריקה ואמריקה הדרומית.
מראה חיצוני

כמו כל דג ריאות דג הריאות האוסטרלי מתאפיין משאר הדגים בנוכחות ריאה, שבעזרתה הוא יכול לנשום גם אוויר אטמוספירי (בנוסף לזימים). אורכו מגיע בדרך כלל ל-100 ס"מ, ומשקלו ל-20 ק"ג, אך הוא יכול לגדול גם לכדי 150 ס"מ ומשקל של 43 ק"ג. הוא בעל קשקשים גדולים וסנפירים בשרניים. צבעו אחיד ונע בין כתום-חום לאפור עמוק, חוץ מבטנו שצבעה נע מלבן כסוף עד צהוב בהיר.
אורח חיים

דג הריאות האוסטרלי חי בנהרות מים מתוקים באוסטרליה מתוך העדפה לאזורים עם צמחייה ימית פורייה. כל 40–50 דקות הדג מוציא את אפו מהמים על מנת לנשום מהאוויר האטמוספירי. הנשימה מתבצעת מהנחיריים בלבד. הלסתות באותו זמן סגורות לחלוטין. בזמני יובש הוא מעביר את הזמן בבורות שעדיין נשארו מים בקרקעיתם. אורח חייו פסיבי מאוד, ובמרבית הזמן הוא יושב בקרקעית על הבטן או על הסנפירים. ניזון בעיקר מחסרי חוליות למיניהם.
רבייה

תקופת הרבייה של דג הריאה האוסטרלי היא מאפריל עד נובמבר. זמן השיא מגיע בספטמבר-אוקטובר, עם תחילת הגשמים. את הביצים, שגודלן 6.5–7 מילימטר, מטיל הדג בעיקר על הצמחייה הימית, ומסתלק לאחר ההטלה (בלי להשגיח על הצאצאים כמו חלק מהשוכנים הימיים). הדגיגים, שבוקעים לאחר 10–12 יום, נולדים לא מפותחים - סנפירי החזה מתפתחים לאחר 14 ימים, וסנפיר הגחון רק חודשיים וחצי לאחר הבקיעה.
דג הריאות האוסטרלי והאדם

דג הריאות האוסטרלי נאכל באזור תפוצתו, אוסטרליה. הדג נחשב למעדן, גם בקרב האבוריג'ינים וגם בקרב המתיישבים החדשים. כיום המין נמצא בסכנת הכחדה, ולכן הדיג נאסר והאיסור נאכף.
הערות שוליים

↑  דג ריאות אוסטרלי באתר הרשימה האדומה של IUCN
| --- | --- |
בקרת זהויות :  NLI: 987007539457705171  LCCN: sh91005285
גשר אקשי-קייקיו

| --- | --- |

גשר אקשי-קייקיו ביפן
 מידע כללי
 סוג:  גשר תלוי, גשר פלדה, גשר 
 שימוש:  כלי רכב
 על שם:  מצר אקשי 
 כתובת:  אוואג'י 
 מיקום:  Tarumi-ku 
 מדינה:  יפן יפן
 מיקום ההתחלה:  קובה
 מיקום הסוף:  אוואג'י
 הקמה ובנייה
 תקופת הבנייה:  מאי 1988 – 5 באפריל 1998 (כ־10 שנים)
 תאריך פתיחה רשמי:  5 באפריל 1998 
 מבנה:  גשר תלוי
 חומרי בנייה:  פלדה
 עלות:  5 מיליארד דולר
 אדריכל:  Honshu Shikoku Bridge Authority
 מידות
 אורך:  3,911 מטר
 גובה:  65.72 מטר
 מידע טכני
 מפתחים:  3 
 מִפְתָּח מרבי:  1,991 מטר
 מסלולים:  12, 6 בכל קומה
 קואורדינטות:  34°36′59″N 135°01′13″E﻿ / ﻿34.61639°N 135.02028°E﻿ / 34.61639; 135.02028
 www.jb-honshi.co.jp
  (למפת יפן מוגדלת) טוקיו אוסקה סאפורו סנדאי ניאיגטה פוקואוקה נהה ד. קו.  צ. קו.  סין רוסיה ים יפן האוקיינוס השקט גשר אקשי-קייקיו(למפת יפן רגילה) טוקיו אוסקה סאפורו סנדאי ניאיגטה פוקואוקה נהה ד. קו.  צ. קו.  סין רוסיה ים יפן האוקיינוס השקט גשר אקשי-קייקיו(למפת מחוז היוגו רגילה) קובה הימג'י אקשי סאנדה טויואוקה מינמיאוואג'י טמבה קיוטו אוסקה וקאיאמה טוקושימה קאגווה או. טוטורי ים יפן מ. אוסקה ים סטו מצר קיאיגשר אקשי-קייקיו(למפת מחוז היוגו מוגדלת) קובה הימג'י אקשי סאנדה טויואוקה מינמיאוואג'י טמבה קיוטו אוסקה וקאיאמה טוקושימה קאגווה או. טוטורי ים יפן מ. אוסקה ים סטו מצר קיאיגשר אקשי-קייקיו
 
גשר אקשי-קייקיו ממעוף הציפור
גשר אקשי-קייקיו (ביפנית: 明石海峡大橋‏ – Akashi Kaikyō Ō-hashi) הידוע גם בשם "גשר הפנינה", הוא גשר תלוי ביפן, החוצה את מצר אקשי ומחבר בין העיר קובה לבין האי אוואג'י, כחלק מן הכביש המהיר הונשו-שיקוקו. הגשר היה הגשר התלוי הארוך ביותר בעולם מפתיחתו ב-1998, הן בממדי המפתח המרכזי (1,991 מטר) והן באורכו הכולל (3,911 מטר). במרץ 2022 נחנך בטורקיה גשר הדרדנלים שמפתחו המרכזי ארוך ממפתח אקשי-קייקיו ב-32 מטר.
הגשר הוא אחד משלושה גשרים על דרך הונשו-שיקוקו, המחברים בין שני גבולותיו של הים הפנימי.
היסטוריה

לפני שנבנה גשר אקשי-קייקיו ניתן היה לחצות את מצר אקשי רק באמצעות מעבורות נוסעים. מצר זה ידוע בסערותיו הקשות, שסיכנו לא פעם את החוצים אותו. בשנת 1955 טבעו שתי מעבורות במצר בעת סערה, איתן ירדו למצולות 168 ילדים. בעקבות ההלם שאחז את הציבור לאחר האסון שוכנעה ממשלת יפן לתכנן גשר תלוי, שיאפשר את חציית המצר בבטחה. התוכנית המקורית הייתה לגשר שישא כביש וגם מסילת רכבת, אולם כאשר החלה עבודת התכנון באפריל 1986, הוחלט כי את הגשר יחצה כביש בלבד, שבו שישה מסלולים. בניית הגשר החלה בחודש מאי 1988 והגשר נפתח לתנועה ב-5 באפריל 1998. היות שמיצר אקשי הוא נתיב מים בין-לאומי, חייב היה הגשר לאפשר נתיב שיט פנוי ברוחב 1,500 מטר.
תהליך בניית הגשר מהווה ציון דרך בבניית גשרים בפרט ובהנדסה אזרחית בכלל. זאת, בעקבות תכנון גשר גדול ממדים יחד עם תנאי בנייה בעייתיים ותנאים חיצוניים לא יציבים (רעידות אדמה, גובה מפלס משתנה בעקבות זרמי ים עזים ורוחות עזות). בעקבות זאת, תהליך הבנייה האיץ בפיתוח טכנולוגיות חדשות בייצור ובאמצעים לתעבורה. חלק מן הטכנולוגיות שפותחו כללו:
ייצור תיל בקוטר 10 ס"מ, המסוגל לעמוד במאמץ של כ-4 טון, לצורך בניית הכבל המרכזי. כבל מרכזי זה, התלוי מהמגדלים, הוא הגורם האוחז בכביש והוא בנוי מ-35,000 תיילים שכאלה שקוטרם הכללי כמטר.
פיתוח בטון המתקשה בכמות גדולה יחסית של מים (לרבות: מי ים). בטון מיוחד זה נועד לשימוש בעת העברת שני בסיסי הגשר למקומות המיועדים, שם מולאו בַבטון לצורך קיבועם לקרקעית המצר (כ-100 מטר עומק), כדי לבנות עליהם את שני המגדלים.
טכנולוגיות בקרה מתקדמות הכוללות חיישנים למדידת טמפרטורה על מנת שהכבלים ורצועות הפלדה לא יחלידו (יועד ל-200 השנים הבאות).
הגשר בנוי משלושה מפתחים. רוחבו של המפתח המרכזי 1,991 מטר, ורוחב כל אחד משני האחרים הוא 960 מטר. אורכו הכולל של הגשר הוא 3,911 מטר. רוחב המפתח המרכזי היה בתחילה 1,990 מטר בלבד, אבל הוא גדל במטר שלם בעת רעידת האדמה שהתחוללה בעיר קובה, ב-17 בינואר 1995. מוקד רעידת האדמה עבר בין שני העמודים התומכים בגשר. כל עמוד בגשר בנוי כאגד כפול ניצבים המאפשר לו לעמוד ברוחות במהירות של 286 קמ"ש, רעידות אדמה עד לעוצמה 8.6 בסולם ריכטר וזרמי ים חזקים. בגשר אף מותקנת מטוטלת הפועלת בתדר התהודה של הגשר כדי לשכך כוחות המופעלים עליו. גובהם של שני העמודים המרכזיים בגשר הוא 298 מטר מעל פני הים וכל אחד מהם ניצב על יסוד שגובהו 67 מטר וקוטרו 80 מטר.
מחירו הכולל של הגשר מוערך ב-500 מיליארד ין יפני, שהם כחמישה מיליארד דולר אמריקני. מצפים כי ההכנסות מגביית אגרה על חציית הגשר יכסו את הוצאות בנייתו, אולם לעת עתה מחיר המעבר על הגשר הוא כה יקר (כ-20 דולר) עד שתנועת כלי הרכב על הגשר דלילה יחסית ורבים עדיין מעדיפים להשתמש במעבורות האיטיות והזולות יותר. לטובת התיירים נבנו שני גנים ציבוריים בסמוך לשני קצוות הגשר. ניתן להגיע לשניהם ברכבת. בשנת 2003 הוצב בכניסה לגשר פסל של הפסל קייזו אושיו.
ד'תש"ב

ד'תש"ב (4702)  היא שנה עברית  אשר  החלה ביום א' בתשרי, אור ל-25 בספטמבר 941 (לפי הלוח היוליאני, שהיה נהוג אז), והסתיימה ביום כ"ט באלול, 14 בספטמבר 942. שנה מסוג זשג, איננה מעוברת, ואורכה 355 ימים. זו שנה חמישית לשמיטה.
אירועים

א' בטבת – הפעם האחרונה שתקופת שמואל נפלה בתאריך זה
נפטרו

כ"ו באייר – רב סעדיה גאון, גאון ישיבת סורא, פוסק, מדקדק (האגרון), פרשן המקרא, פייטן ופילוסוף (ספר האמונות והדעות) חלוצי. (נולד בד'תרמ"ב)
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
בניין קרייזלר

| --- | --- |


 הבניין הגבוה בעולם בתקופה:  27 במאי 1930 - 30 באפריל 1931
 בניין קודם:  וול סטריט 40
 בניין הבא:  בניין אמפייר סטייט
 מידע כללי
 סוג:  גורד שחקים 
 על שם:  קרייזלר 
 כתובת:  שדרת לקסינגטון 405
 מיקום:  מידטאון מנהטן 
 מדינה:  ארצות הברית 
 בעלים:  Signa Holding GmbH 
 הקמה ובנייה
 תקופת הבנייה:  ? – 27 במאי 1930
 תאריך פתיחה רשמי:  27 במאי 1931 
 חומרי בנייה:  לבנה, אבן גיר, גרניט, זכוכית, פלדה 
 עלות:  15,000,000 דולר אמריקאי 
 אדריכל:  ויליאם וון אלן 
 סגנון אדריכלי:  אר דקו 
 מידות
 גובה:  282 (עד גג המבנה)  318.9 (כולל התורן בראשו)  274.0 (עד קומה עליונה) מטר
 שטח:  111,201 מ"ר 
 קומות:  77
 קואורדינטות:  40°45′6.12″N 73°58′31.08″W﻿ / ﻿40.7517000°N 73.9753000°W﻿ / 40.7517000; -73.9753000
 chryslerbuilding.com
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזיבניין קרייזלר(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזיבניין קרייזלר(למפת מנהטן רגילה) בניין קרייזלר(למפת מנהטן מוגדלת) בניין קרייזלר
 
בניין קרייזלר (באנגלית: Chrysler Building) הוא גורד שחקים הממוקם בצומת שדרת לקסינגטון ורחוב 42 במנהטן, ניו יורק, ארצות הברית. הבניין מתנשא לגובה 319 מטרים והוא בעל 77 קומות. בזכות כך, החזיק בתואר "הבניין הגבוה ביותר בעולם" במשך 11 חודשים, בין השנים 1930–1931, עד השלמת בנייתו של בניין אמפייר סטייט. לאחר התמוטטות מגדלי התאומים, שב להיות הבניין השני בגובהו בעיר ניו יורק עד שנת 2007, בה הונח התורן של מגדל בנק אוף אמריקה שהקנה לו את גובהו הסופי, 365.8 מטרים. בנוסף, בניין ניו יורק טיימס, שנחנך בשנת 2007, ובניין קרייזלר הם בעלי אותו גובה בדיוק. מאז 2019, בניין קרייזלר, יחד עם בניין הניו יורק טיימס, הוא הבניין ה-11 בגובהו בעיר ניו יורק.
בניין קרייזלר הוא דוגמה קלאסית לסגנון האדריכלי אר דקו ונחשב על ידי אדריכלים רבים, לאחד הסמלים של העיר ניו יורק כולה. בשנת 2007, הוא דורג במקום התשיעי ב"רשימת המבנים האהובים בארצות הברית", שנערכה על ידי ארגון האדריכלים האמריקאי. הבניין תוכנן ועוצב במיוחד עבור יצרן הרכבים קרייזלר (צורתו של המבנה נועדה להזכיר את חזית המכוניות מתוצרת קרייזלר) ושימש כמטה משרדי חברת קרייזלר משנת 1930 ועד אמצע שנות ה-50 של המאה ה-20. החברה לא השקיעה בהקמתו והוא לא היה בבעלותה, כי וולטר קרייזלר החליט לממן אותו באופן פרטי.
היסטוריה

הבניין תוכנן על ידי האדריכל ויליאם ואן אלן עבור יצרנית כלי הרכב, חברת קרייזלר, בבעלות וולטר קרייזלר. טקס הנחת אבן הפינה לבניין, שהתקיים ב-19 בספטמבר 1928, נתן את האות לתחילתה של תחרות בלתי ממוסדת לבניית גורד השחקים הגבוה בעולם. למרות קצב הבנייה הגבוה (מהירות ממוצעת של 4 קומות בשבוע), אף לא עובד אחד נהרג במהלך הבנייה בזכות אמצעי הבטיחות שננקטו.
היסטוריה > תכנון

תכנונו המקורי של האדריכל ויליאם ואן אלן לגורד השחקים, כלל כיפת זכוכית בראשו שנתפסה ככתר דקורטיבי. בבסיסו של הבניין תוכננו וטרינות זכוכית גבוהות היוצרות תחושה שהבניין מרחף באוויר וגובהו הכולל של הבניין היה 246 מטרים. עיצוב זה ייקר את עלויות התכנון והביצוע ואף הקשה על המהנדס, ויליאם ריינולדס, לתכננו ועל כן נזנח התכנון המקורי של הבניין. לאחר מכן, הקרקע וזכויותיה נרכשו על ידי וולטר קרייזלר, שהמשיך לעבוד עם ואן אלן, אך דרש ממנו לתכנן את הבניין מחדש כדי שיהיה ניתן להוסיף בו עוד קומות. בתכנון המחודש הגיע הבניין לגובה של 282 מטרים ווולטר קרייזלר, כיושב ראש חברת קרייזלר, ייעד את הבניין עבור מטה המשרדים של החברה. בנוסף, עיצובו המחודש הוא דוגמה לעידן המכונות והתעשייה של שנות ה-20 של המאה ה-20.
היסטוריה > בנייה

הבנייה החלה ב-19 בספטמבר 1928. בסך הכל השתמשו בכ-400,000 מסמרות ובכ-3,826,000 בלוקים, היוצרים את קירותיו שלא נושאים עומס. קבלנים, בנאים ומהנדסים נדרשו לתאם ולתזמן כל העת את פעולות הבנייה.
בטרם הושלמה בנייתו, עמד בניין קרייזלר בתחרות מול בניין וול סטריט 40, שנבנה באותה תקופה ותוכנן על ידי האדריכל ה. קרייג סברנס. סברנס הוסיף שתי קומות לבניינו וטען כי בניינו הוא הבניין הגבוה בעולם (כאשר אין מתייחסים למבנים שאינם משמשים למגורים או עסקים, כגון מגדל אייפל). בתגובה לכך, השיג ואן אלן היתר לבניית צריח בגובה 38.1 מטרים בראש המבנה. הצריח נבנה בהיחבא בתוך בניין קריזלר והועלה למקומו ב-23 באוקטובר 1929. עם השמת הצריח במקומו הפך בניין קרייזלר לבניין הגבוה בעולם. שיא זה הוחזק משך שנה אחת בלבד, עד שהושלמה בנייתו של בניין אמפייר סטייט, ועל כן סירב וולטר קרייזלר לשלם לואן אלן את שכרו[דרוש מקור][מפני ש...].
עם סיום עבודות הבנייה, ב-20 במאי 1930, היה לבניין הראשון שגובהו עולה על 1,000 רגל (305 מטרים). הבניין נפתח לציבור שבוע לאחר מכן, ב־27 במאי 1930.
היסטוריה > בעלות

בשנת 1902 נתרם השטח עליו עומד המבנה ל-The Cooper Union for the Advancement of Science and Art. לאחר מכן, הוחכר השטח לוויליאם ריינולדס שניסה לגייס מימון לפרויקט שתכנן בשטח. לאחר שנכשל בניסיונות גיוס המימון לפרויקט, מכר ריינולדס, בשנת 1928, את השטח וכל הזכויות בו לוולטר קרייזלר.
בשנת 1953, מכרה משפחת קרייזלר את המבנה לויליאם זקנדורף. בשנת 1957 נמכר שוב לסול גולדמן ואלכס דילורנצו והיה בבעלות חברת הביטוח Massachusetts Mutual Life. בשנת 1979 נרכש הבניין בידי ג'ק קנט קוק (Jack Kent Cooke). בשנת 1998 נרכש הבניין כחלק מעסקה הכללה גם את בניין קנט ב-220 מיליון דולר אמריקאי (שווה ערך ל-320 מיליון דולר בשנת 2013) על ידי חברת Tishman Speyer Properties ו-The Travelers Companies.
בשנת 2001, נמכרו 75% מהבניין לחברת TMW ב-300 מיליון דולר אמריקאי (שווה ערך ל-400 מיליון דולר בשנת 2013). בשנת 2008, רכשה קרן ההשקעות של אבו דאבי 90% מהבניין ב-800 מיליון דולר אמריקאי והיא מחזיקה בו מאז, 10% הנותרים, מוחזקים בידי חברת הנדל"ן Tishman Speyer.
אדריכלות

לובי המבנה ידוע בעיצוב האר דקו שלו וכן סוג מרפסת הצפייה שבראש המגדל, אשר הפכה כעבור כמה שנים למסעדה יוקרתית. במהלך השפל הכלכלי הגדול נסגרה המסעדה ונפתח במקומה מועדון פרטי בשם מועדון קלאוד (מועדון העננים).
בשל צורת הבניין, קומותיו הגבוהות הן צרות ובעלות תקרות מוטות דבר המאפשר שימוש בקומות אלה כחדרי תחזוקה ומכונות בלבד.
בעת בנייתו נחשב הבניין כבניין "מטופש" ובלתי פונקציונלי. כדוגמה לטענות אלה הביאו את הגרגויילים בקצה המגדל. עם זאת, במהלך השנים השתנתה דעתם של הארכיטקטים והציבור, ומאז נחשב הבניין לאחד הבניינים היפים ביותר שנבנו בעיר ניו יורק ולסמל לשנות ה-20 של המאה ה-20 שקדמו לשפל הגדול.
בבניין 32 מעליות, ושטח הרצפות בו 111,201 מטרים רבועים.
דיירים עכשוויים

סוכנות האמנים (CAA (Creative Artists Agency
חברת עורכי הדין בלאנק רום (באנגלית: Blank Rome)
חברת עורכי הדין קלייד אנד קו (באנגלית: Clyde & Co)
חברת השקעות המדיה אינטרמדיה פרטנרס (באנגלית: InterMedia Partners)
חברת הנדל"ן המשרדי ריג'ס (באנגלית: Regus)
חברת עורכי הדין טראוטמן סנדרס (באנגלית: Troutman Sanders)
ארגון זכויות האדם רפריב (באנגלית: Reprieve)
חברת הכבלים והלוויין יס נטוורק (באנגלית: YES Network)
הבניין בתרבות הפופולרית

בסרט "ארמגדון", פוגע אסטרואיד בבניין קרייזלר וגורם לחלקו העליון להתרסק על הרחובות תחתיו.
בסרט "גברים בשחור 3, הסוכן J (ויל סמית') קופץ מבניין קרייזלר במטרה לחזור בזמן.
בסרט "Q: The Winged Serpent", מקנן דרקון על הצריח של בניין קרייזלר.
בסרט "גודזילה", בסצנת הקרב בין גודזילה לצבא, שני טילים טועים שנורו ממסוק פוגעים בבניין קרייזלר וגורמים להשמדתו.
במחזמר "אנני" בשיר "it`s the hard-knock life" הילדה הקטנה מולי מחקה את גברת האניגן ואומרת "אתן תישארו ערות עד שהחורבה תבריק כמו הגג של בניין קרייזלר"
בסדרת הטלוויזיה ספיידרמן, משמש בניין זה את נבל-העל קינגפין.
גלריה

מבט מבניין האמפייר סטייט, בעת בנייתו
בניין קרייזלר וחלקה המזרחי של מידטאון מנהטן
ראו גם

גורדי שחקים בניו יורק
גורדי שחקים מוקדמים
לקריאה נוספת

David Stravitz. The Chrysler Building: Creating a New York Icon Day by Day. New York: Princeton Architectural Press, 2002. ISBN 1-56898-354-9.
Terranova, Antonio; Manferto, Valeria (2003). Skyscrapers. Vercelli, Italy: White Star. ISBN 88-8095-230-7.
גרייסון וולר

| --- | --- |

וולר, אוקטובר 2023
 לידה:  21 במרץ 1990 (בן 34) סידני, ניו סאות' ויילס, אוסטרליה
 שם במה:  גרייסון וולר מאטי וולברג
 משקל:  93 ק"ג
 גובה:  1.91 מטר
 לאום:  אוסטרלי
 קריירה מקצוענית:  15 באפריל 2017 – הווה (7 שנים)
 מאמנים:  רובי איגלס מדיסון איגלס
 ליגות:  WWE
מת'יו פארלי (באנגלית: Matthew Farrelly; נולד ב-21 במרץ 1990) הידוע יותר בשם הבמה שלו, גרייסון וולר הוא מתאבק אוסטרלי, המופיע בארגון ההיאבקות WWE, בתוכנית סמאקדאון. לפני שהצטרף ל-WWE, הוא הופיע בארגוני ההיאבקות העצמאיים תחת שם הבמה מאטי וולברג.
קריירת היאבקות מקצועית > ארגונים עצמאיים (2017–2021)

ב-15 באפריל 2017 במסגרת אירוע של ארגון ההיאבקות המקומי Newcastle Pro Wrestling, פארלי ערך את קרב הבכורה שלו בענף תחת שם הבמה מאטי וולברג, שבסופו הפסיד. לאחר תקופה קצרה של שנה כמתאבק זוגות, הוא שוב להתחרות כמתאבק יחיד, כאשר ניתנה לו ההזדמנות להתמודד על אליפות במשקל כבד של PWA במרץ 2019, אך הוא לא צלח בהשגת תואר זה. באותה השנה, הוא זכה בטורניר הקולוסיאום של הארגון לאחר שגבר על יריבים כמו כריס באסו, אורנג' קאסידי וטראוויס בנקס. ב-12 במרץ 2021 לאחר סיום האירוע PWA Black Label: It Started Out With A Kiss, וולר נפרד מהקהל, כאשר הוא הודיע שהוא עוזב את PWA.
קריירת היאבקות מקצועית > WWE‏ (2021–היום) > NXT‏ (2021–2023)

ב-14 במרץ 2021, נודע שפארלי חתם על חוזה ב-WWE. ב-11 ביוני בפרק של התוכנית 205 לייב, הוא ערך את קרב הבכורה שלו בארגון תחת שם הבמה גרייסון וולר, שבסופו הוא השיג ניצחון על פני סוניל סינג. ב-28 בספטמבר בפרק של התוכנית NXT, וולר איתגר את רודריק סטרונג לקרב על אליפות ה-NXT במשקל קל של האחרון, אך קרב זה הסתיים בהפסד לחובתו של וולר. ב-9 בנובמבר בפרק של התוכנית NXT, הוא הפסיד לסולו סיקואה בקרב משולש אשר כלל בנוסף את אל. איי. נייט.
ב-23 בנובמבר בפרק של התוכנית NXT, וולר נזף בקהל, צעד שביסס את דמותו כרעה. באירוע NXT WarGames, שנערך ב-5 בדצמבר, וולר היה חלק מקבוצת 2.0 (לצד ברון ברייקר, כרמלו הייס וטוני דיאנג'לו) כשביחד הם ניצחו את קבוצת שחור & זהב (ג'וני גרגאנו, אל. איי. נייט, פיט דאן ותומאסו צ'אמפה) במסגרת קרב ה-WarGames המסורתי. בפרק העוקב של התוכנית NXT, וולר תקף באכזריות את גרגאנו במהלך נאום הפרידה של האחרון, תקיפה שהפכה אותו בין רגע לאחת הדמויות הרעות המרכזיות בתוכנית. ב-21 בדצמבר בפרק של התוכנית NXT, הוא תקף את דקסטר לומיס לאחר הקרב של האחרון ואף אמר שהוא ידאג לטפל במתאבקי ה-NXT הישנים אחד אחרי השני. לאחר מכן, הוא התעמת עם AJ סטיילס, אותו ביקר בחריפות ברשתות החברתיות מספר ימים קודם לכן. ב-28 בדצמבר בפרק של התוכנית NXT 2.0, וולר גבר על אודיסי ג'ונס. ב-11 בינואר 2022 בפרק של התוכנית NXT 2.0, וולר הפסיד ל-AJ סטיילס. שבוע לאחר מכן בתוכנית, וולר ניצח את דקסטר לומיס. ב-22 בפברואר בפרק של התוכנית NXT 2.0, וולר ניצח את אל. איי. נייט. בפרק הספיישל Roadblock של התוכנית NXT 2.0, שנערך ב-8 במרץ, וולר גבר על נייט בקרב מי שעומד אחרון. שבוע לאחר מכן, וולר ניצח את איי-קיד וכתוצאה מכך העפיל לקרב הסולם המחומש על אליפות צפון אמריקה של NXT באירוע NXT Stand & Deliver; לעומת זאת, באירוע זה שנערך ב-2 באפריל, קמרון גריימס זכה בתואר. בפרק הספיישל 'Spring Breakin, שנערך ב-3 במאי, וולר הפסיד לניית'ן פרייזר. לאחר מכן, וולר שם לעצמו למטרה לזכות באליפות צפון אמריקה של NXT לאחר שביצע סדרת תחבולות בכרמלו הייס כדי לחתום על חוזה לקרב עימו. בפרק הספיישל החגיגה האמריקאית הגדולה, שנערך ב-5 ביולי, וולר הפסיד לאותו הייס לאחר הסחת דעת מצידם של טריק ויליאמס ווס לי. למרות זאת, וולר הטיח האשמות בפני אותו לי על הפסדו בקרב, כשהשניים נקלעו לקרב יחידים ביניהם ב-26 ביולי, כשוולר יצא עם ידו על העליונה. וולר פתח ביריבות עם אפולו קרוז, כשהוא גבר על אותו קרוז ב-30 באוגוסט, לאחר ש"פצע" את עינו. לעומת זאת, הוא הפסיד לקרוז באירוע Halloween Havoc, שנערך ב-22 באוקטובר במסגרת קרב ארון קבורה.
באירוע NXT Deadline, שנערך ב-10 בדצמבר, וולר ניצח בקרב האיירון סורבייבר צ'לנג' הראשון בתולדות הארגון אשר קבע את הטוען לכתר לאליפות ה-NXT של ברון ברייקר. הקרב בין השניים התקיים בפרק הספיישל New Year's Evil, שנערך ב-10 בינואר, ובו וולר הפסיד לאלוף ה-NXT כתוצאה מספירת חוץ. קרב כלוב ביניהם על התואר נקבע לאירוע Vengeance Day, שנערך ב-4 בפברואר, ובו וולר כשל פעם נוספת בניסיונו להפוך לאלוף.
קריירת היאבקות מקצועית > WWE‏ (2021–היום) > סמאקדאון‏ (2023–היום)

כחלק מהדראפט לשנת 2023, וולר הועבר למותג סמאקדאון. הוא ערך את הופעת הבכורה שלו במותג ב-19 במאי 2023, כשראיין את AJ סטיילס במסגרת תוכנית האירוח שלו, "The Grayson Waller Effect". באירוע כסף בבנק, שהתקיים ב-1 ביולי, וולר קטע את ג'ון סינה, שביצע את חזרתו לארגון, כשהתעמת איתו ותקף את סינה לפני שהאחרון הכה אותו בעזרת מהלך הסיום שלו, אטיטיוד אדג'סטמנט. ב-7 ביולי בפרק של התוכנית סמאקדאון, שהתקיים במדיסון סקוור גארדן, וולר ראיין בתוכנית האירוח שלו את אדם קופלנד. קרב הבכורה שלו ברוסטר הראשי הגיע באותו הפרק, כשנחל הפסד לאותו אדג'.
אליפויות והישגים

הישגים בארגון ההיאבקות Future Wrestling Australia – FWA
אליפות במשקל כבד של FWA (פעם אחת)
הישגים בארגון ההיאבקות Newcastle Pro Wrestling
אליפות במשקל בינוני של Newy Pro (פעם אחת)
הישגים בארגון ההיאבקות Pro Wrestling Australia – PWA
זוכה הקולוסיאום של PWA‏ (2019)
הישגים במגזין ההיאבקות Pro Wrestling Illustrated – PWI
PWI דירג אותו במקום ה-439 מתוך 500 המתאבקים הטובים ביותר לשנת 2021
הישגים בארגון ההיאבקות Wrestling GO
אליפות מדליית הכסף של Wrestling GO (פעם אחת)
הישגים בארגון ההיאבקות World Wrestling Entertainment - WWE
אליפות הזוגות של ה-WWE (פעם אחת)  - ביחד עם אוסטין ת'יאורי
הערות שוליים

↑  ארגון ה-WWE מודיע על החתמתם של שני מתאבקים אוסטרליים לחוזי פיתוח
↑  AJ סטיילס עורך בכורה ב-NXT 2.0, מתעמת עם גרייסון וולר
גרייסון הול

| --- | --- |
אין תמונה חופשית
 לידה:  18 בספטמבר 1922 פילדלפיה, ארצות הברית 
 פטירה:  7 באוגוסט 1985 (בגיל 62) ניו יורק, ארצות הברית 
 מדינה:  ארצות הברית 
 תקופת הפעילות:  מ-1985 
 מקום לימודים:  אוניברסיטת קורנל  אוניברסיטת טמפל  Simon Gratz High School 
 פרופיל ב-IMDb
 
גרייסון הול (באנגלית: Grayson Hall; ‏18 בספטמבר 1922 – 7 באוגוסט 1985) הייתה שחקנית קולנוע, טלוויזיה ותיאטרון יהודייה-אמריקאית מועמדת פרס אוסקר לשחקנית המשנה הטובה ביותר ופרס גלובוס הזהב לשנת 1964 על הופעתה בסרט "ליל האיגואנה".
התפרסמה במשך כשש שנים בתור כוכבת אופרת הסבון האפלה "צללים אפלים" (אנ').
ביוגרפיה

הול נולדה בפילדלפיה בשם שירלי ה. גרוסמן לאלינור, שחקנית בתיאטרון יידיש ילידת דרום אפריקה ולג'וזף גרוסמן, יליד לטביה.
התעניינה במשחק לצורך מפלט מילדותה הקשה מאחר שהוריה נפרדו כאשר הייתה בת שמונה.
נבחנה בצעירותה למספר מחזות בניו יורק סיטי.
קריירה

הול החלה את דרכה כשחקנית בסדרות טלוויזיה תחת שם הבמה שירלי גרייסון. לאחר ששינתה את שמה לגרייסון הול הופיעה בשנת 1962 בסרטה הראשון הדרמה "שטן על עקבים גבוהים".
התגלתה לראשונה בסרטו של ג'ון יוסטון "ליל האיגואנה" בו שיחקה בתפקיד מיס ג'ודית פלווס עליו הועמדה לפרס אוסקר לשחקנית המשנה הטובה ביותר ופרס גלובוס הזהב.
שיחקה לאחר מכן באופן מועט למדי בתפקידי קולנוע בסרט הצרפתי "היכן את פולי מרגו?" בתפקיד עורכת מגזין האופנה מיס מקסוול, בהפקת האימה "גרגוילים" ובסרט "הבלש בעל רגלי הקטיפה".